stanford-oval/wikipedia huggingface dataset:
מלכת השושנים (שיר)
הערות שוליים

↑   בן שלו, יצרני הלהיטים שמנענעים את הפלייליסט, באתר הארץ, 12 באוגוסט 2016
↑  מעודנת בן זקן: גרסה חדשה ל"מלכת השושנים", באתר nrg, 19 ביוני 2017
↑  איתן בייגל, ‏דירוג: אלה הסרטונים הכי ויראליים השנה ביו-טיוב, באתר גלובס, 9 בדצמבר 2015
↑  רן בוקר, זאת שניצחה: האזינו לשירים מהאלבום החדש של עדן בן זקן, באתר ynet, 6 בספטמבר 2017
↑  http://mediaforest.biz/Charts/YearlyCharts
| עדן בן זקן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | מלכת השושנים • תאמין לי • לזאת שניצחה • חיים שלי • מועבט • עם או בלי לאהוב • 7 • דם שלי |  |
| אלבומים אחרים | Live קיסריה 2022 • הרמיקסים • מופע העשור (Live) • תדע שאני פה |  |
| ערכים קשורים | NMC • ארומה מיוזיק • "אקס פקטור ישראל" |  |
| עדן בן זקן – סינגלים |
| --- | --- | --- |
| מלכת השושנים | "מנגינה" • "מלכת השושנים" • "שיכורים מאהבה" • "פיסה מזכרוני" • "אלבינה" |  |
| תאמין לי | "תאמין לי" • "כל העיר שלנו" • "תזיזו" • "אף אחד" • "אין לי אותך" • "הייתי חוזרת" |  |
| לזאת שניצחה | "לזאת שניצחה" • "רציתי" • "כולם באילת" • "צועקת" |  |
| חיים שלי | "תל אביב בלילה" • "בא לי לחבק אותך" • "חיים שלי" • "מקסיקו" • "מילה של גבר" • "יאסו" • "תגיד לי Je t'aime" • "חצי מדינה" • "תרקדו" |  |
| מועבט | "אגרוף" • "כשתבוא" • "קוקוריקו" • "אהבה של אמא (חיים שלי)" • "אנא מג'נונה" • "חיים מאושרים" • "מתגעגעת אותך" • "הגענו הבנות" • "מועבט" • "ברחובות של תל אביב" • "איך אתה הולך" |  |
| עם או בלי לאהוב | "עם או בלי לאהוב" • "סירי" • "מה איתי" • "ניסיתי" • "אלף כוכבים" • "עשית לי טוב" • "WTF" • "הבת שלך" • "שוב תגיד לי בואי" • "דינרו" • "פילטרים יפים" • "כמה שנים" • "מה קרה?" • "ממתק" • "בסוף כל יום" |  |
| 7 | "חמסה" • "משחק קלפים" • "ילדת רחוב" • "עמנואלה" • "כינורות" • "ראשון בבוקר" • "להיות שלך" • "ריגוש זמני" • "מילה טובה" |  |
| דם שלי | "דם שלי" • "היית אחותי" • "תמיד נשאר אני" • "חיפשתי אותו בנרות" |  |
| סינגלים אחרים | "הללויה" • "Fresh" • "שונה מהנוף" • "Bonsoir" • "הזמן שלנו" • "והיא שעמדה" • יש בי אהבה" • "קטן עלינו" • "מקלט בטוח" • "תהמר עליי" • "מי אני בלעדיך" • "מלאכים" • "עם בליוובל" • "100 קילומטר" • "מסיבת הרווקות" • "נשבעת אמונים" • "עוד טיפה" • "אדם אדם" |  |
| השתתפות בסינגלים | "מקסיקאנה" • "Godmother" |  |
| שירים אחרים | "הפשע המושלם" • "אולי תִּפָּתַח הדלת" |  |
| --- | --- |
בקרת זהויות :  MusicBrainz release group: a65ac916-b0be-4df1-a4c8-27dceeb28757
קלמן קימרלינג: חוקר פרטי, בעזרת השם

| --- | --- |

 מידע כללי
 מאת:  אשר קרביץ
 תורגם לשפות:  אנגלית
 סוגה:  מתח
 הוצאה
 הוצאה:  ידיעות ספרים
 תאריך הוצאה:  2009
 מספר עמודים:  318
 קישורים חיצוניים
 הספרייה הלאומית:  002700369
קלמן קימרלינג חוקר פרטי בעזרת השם הוא ספר מתח מאת אשר קרביץ. הספר יצא לאור בשנת 2009 בהוצאת ידיעות ספרים, כהמשך לספרי אשר קרביץ היהודיים, ביניהם הכלב היהודי, וסמל ראשון מוסטפא רבינוביץ.
עלילה

קלמן קימרלינג, גרוש חרדי אמריקני, פותח משרד בילוש בשכונת מאה שערים בירושלים. במהלך הספר, קלמן חוקר תעלומת רצח וגנבות ותוך כדי כך מתאהב בבלנית מסורבת גט שבעלה פושע. קלמן מנסה לתפוס את בעלה ולחייבו שייתן לה גט.
דמויות

קלמן קימרלינג – בלש חרדי
רב פקד גלאס – קצין משטרה שמשתף פעולה עם קלמן
לאה פרומי גרלבסקי – מסורבת גט שקלמן מאוהב בה
מכללת BPM

אולפן במכללת BPM
מכללת BPM היא מוסד לימוד למקצועות המוזיקה, הסאונד וההפקה המוזיקלית אשר ממוקם בתל אביב. בשנת הלימודים תשפ"ג למדו במוסד כ-1,800 תלמידים. מוגדרת כמכללה מקצועית, ועל כן לא-מוסמכת להעניק תואר אקדמי, אך קיימים מסלולי השלמה לתואר ראשון בשיתוף האקדמיה למוסיקה ולמחול בירושלים הזמינים לבוגרי תוכניות לימוד מסוימות במכללה.
היסטוריה

BPM הוקמה בשנת 2003 בחיפה על ידי יריב עציון ועידן חנה כמוסד לימודי למקצועות ההפקה המוזיקלית והתקלוט. בשנת 2006, בעקבות השבתת מתקן הלימודים עקב אירועי מלחמת לבנון השנייה, עבר מתקן המכללה לתל אביב, שם הפך לקמפוס המרכזי של המכללה. בשנת 2019, BPM פתחה שלוחה חדשה של המכללה בחיפה.
בשנת 2008 המכללה הוכרה כמוסד מוסמך רשמית להכשרה על תוכנת ההפקה קיובייס, על ידי יצרנית התוכנה סטיינברג (אנ'). בשנת 2010 המכללה קיבלה הסמכה דומה לתוכנת ההפקה לייב (אנ'), על ידי יצרנית התוכנה אייבלטון (אנ'), ב-2011 קיבלה הסמכה לתוכנת Logic Pro על ידי חברת אפל וב-2017 הוסמכה על ידי היצרניות פיוניר (אנ') לתוכנת רקורדבוקס, ועל ידי אימג'-ליין (אנ'), לתוכנת FL Studio. מכללת BPM היא המוסד הראשון והיחיד בישראל עם ההסמכות הרשמיות הללו.
לימודים

המכללה היא מוסד מוסמך רשמית על ידי החברות Ableton, Steinberg, Image-Line ו-Pioneer DJ להכשרה על תוכנות המוזיקה הרלוונטיות (Live, Cubase, Fruity Loops ו-Rekordbox DJ ע"פ הסדר). המכללה מוגדרת כמכללה מקצועית ואינה-מוסמכת להעניק תואר אקדמי.
מסלולי הלימוד המרכזיים במכללה הם הקורס המקיף ללימודי סאונד והפקה, הקורס להפקה ויצירה במוזיקה אלקטרונית, הקורס לזמרים-יוצרים והקורס להפקה באולפן ביתי. מלבד המסלולים המקיפים קיימים מסלולי לימוד קצרים יותר בתחומים שונים הקשורים לתעשיית המוזיקה, בעיקר בתחום מקצועות הסאונד והשימוש בתוכנות ליצירת מוזיקה אך גם בתאוריה מוזיקלית, כתיבת שירים, DJ והיכרות עם תעשיית המוזיקה. בחלק מהתחומים קיימים קורסים ייעודיים לנוער.
אורכי הקורסים והמסלולים במכללה נעים על הטווח של בין שלושה חודשים של מפגשים חד-שבועיים באורך שלוש עד ארבע שעות למפגש (כדוגמת קורסי התוכנה השונים), דרך קורסי נוער בפורמט "מרתון" של 7 מפגשים באורך 3 שעות אשר מתפרסים לאורך כשבוע וחצי, ועד מסלולי הליבה המורחבים שמגיעים לאורך של שנה וחצי עד שנתיים בפורמט של שניים עד שלושה מפגשים שבועיים של כ-6 שעות לימוד (כדוגמת מסלול BSP המקיף להפקה מוזיקלית).
צוות מורי המכללה כולל את: יריב עציון, גיא בן-צבי, דויד פרץ, יחזקאל רז, חגי דוידוף, שי רביב, אייל גולדמן, יוסי סאסי, עדי אולמנסקי, אופיר ונדר, יוסי פיין, גל פדה, דניאל רווה, ברוך בן-יצחק, עמית מגן, ג'ורדן שולץ, עומר סנש, שקל ועוד. בעבר לימדו במכללה קורין אלאל, חיים לרוז, יורם וזאן, שרון מולדאבי, דנה ברגר, קוואמי (אייל פרידמן), יואב קוטנר.
חלק מהשיעורים המועברים במכללה משודרים בדף הפייסבוק של המכללה, לצד ביצועים חיים של תלמידים. מדי שבועיים מתארח במכללה אמן או בעל תפקיד מרכזי בתעשיית המוזיקה, בפורמט של סדנת אמן הפתוחה לקהל הרחב. בין המשתתפים: אינפקטד מאשרום, אסף אמדורסקי, ערן צור ועוד.
לימודים > פרויקטים

המכללה מקיימת פרויקטים מוזיקליים שונים בעזרת התלמידים וצוות המכללה, לעיתים בשיתוף גופי מדיה אחרים. בין השאר מקיימת המכללה פרויקטים בהם מוקלטים ביצועים חיים של אמנים ישראלים ואת פרויקט ״תהודת גמר״ בו מפיקים התלמידים קטע מוזיקלי של אמן פעיל בישראל. המכללה משתתפת מתל אביב גם בפרויקט BalconyTV הבינלאומי, בו מצולמים קליפים וביצועים חיים של אמני אינדי מקומיים על גגות ומרפסות, בהפקה, עריכת סאונד ולעיתים אף ביצוע של בוגרים וסטודנטים של המכללה.
קמפוס הלימודים של המכללה מארח גם את אולפני רדיו הקצה, והמכללה משתפת איתו פעולה בשידור הופעות חיות של אמנים ישראלים.
בנוסף מקיימת המכללה מדי שנה תחרות יצירת רמיקסים לשיר נבחר ותחרות לזמרים-יוצרים, שתיהן פתוחות לקהל הרחב.
הערות שוליים

↑  מכללת BPM מכריזה על פתיחת שלוחה חדשה בחיפה
↑  RekordBox, באתר PioneerDJ
↑  קורסי תוכנה במכללת BPM
↑  קורסי נוער במכללת BPM
↑  מסלול BSP המקיף להפקה מוזיקלית במכללת BPM
↑  מרצי מכללת BPM, באתר מכללת BPM
↑  סדנת אמן עם אינפקטד משרום על הפקה ויצירה אלקטרונית
↑  סדנת אמן עם אסף אמדורסקי על תפקיד המפיק המוזיקלי
↑  סדנת אמן עם ערן צור על יצירה וכתיבת שירים
| --- | --- |
בקרת זהויות :  NLI: 987007289173505171  VIAF: 299068164   WorldCat (עם VIAF): 299068164
מורן אייזנשטיין

| --- | --- |

מורן אייזנשטיין, 2009
 לידה:  24 בינואר 1978 (בת 47) חיפה, ישראל 
 מדינה:  ישראל 
 מספר צאצאים:  3
 פרופיל ב-IMDb
 
מורן אייזנשטיין (נולדה ב-24 בינואר 1978) היא דוגמנית ומנחת טלוויזיה ישראלית.
ביוגרפיה

אייזנשטיין נולדה וגדלה בחיפה. אביה מת מטביעה כשהייתה בת 14. הפריצה הגדולה של אייזנשטיין הייתה ב-1999 בפרסומת לנטוויז'ן עם הסלוגן הפרובוקטיבי "ואם ביום שלישי לא בא לי?". בנוסף היא כיכבה בפרסומות שונות בטלוויזיה, בעיתונים ובשלטי חוצות, ודגמנה בתצוגות אופנה ובקטלוגים שונים.
הנחתה את התוכנית "Y בלילה" בערוץ YTV ב-yes. ב-2003 שיחקה בתפקיד עצמה בתוכנית הטלוויזיה "המופע של סטיב". שיחקה בסדרה "השיר שלנו" ב-yes בתפקיד עצמה לצד גיא זוארץ, התארחה באחד מפרקי העונה הרביעית של הסדרה "שמש"' וב-1999 השתתפה בפרק בסדרה הקומית "פאזל" (פרק 4, עונה 1). השתתפה במחזמר לילדים "מסביב לעולם ב-80 שירים" וגם השתתפה בהפיג'מות וב״החיים זה לא הכל ״ בתפקיד אורח ובהצגת הבידור "החשפנית". ב-2005 הוציאה אייזנשטיין את הסינגל "ימים לבנים", המספר את סיפור מותו של אביה שנפטר כשהייתה בת 14, אותו היא כתבה לאחר מותו. ב-2006 החליפה את מירי בוהדנה בהצגה "אני פה בגלל אשתי". ב-2007 השתתפה בסרט "נימפות בערפל".
ב-2010 הוציאה גרסה מחודשת לשיר "הבל החן שקר היופי" מאת חיים צינוביץ' (בתור "השרוף"), כדי לקדם את ההצגה שלה "או אני או הקזינו".
ב-2015 השיקה קלטת ילדים בה היא מופיעה בדמות מורני האלופה.
חיים פרטיים

ניהלה במשך שנתיים מערכת זוגית מתוקשרת עם הזמר חיים צינוביץ'.
במאי 2010 נישאה לסוכן הטלנטים שלה, ינאי רטפן, ולהם שלושה ילדים. ב-2015 השניים התגרשו.
באוגוסט 2018 נישאה בשנית לאיש העסקים דני מרקוביץ, לאחר מערכת יחסים של שנה. ביוני 2020 השניים התגרשו.
אייזנשטיין מתגוררת במושב אביחיל.
הערות שוליים

↑  ערן סויסה, "אני ממש לא זמרת": ריאיון עם מורן אייזנשטיין, nrg מעריב, 12 באוקטובר 2010
↑  יוני פרוים, סיבוב שני: מורן אייזנשטיין התחתנה מחדש, במדור "פנאי פלוס" באתר ynet‏, 10 באוגוסט 2018
↑  יפעת הללי אברהם, ‏מורן אייזנשטיין ודני מרקוביץ' מתגרשים, באתר ‏מאקו‏, 28 ביוני 2020
| --- | --- |
בקרת זהויות :  NLI: 987007304955805171  VIAF: 298369431   WorldCat (עם VIAF): 298369431 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מולד - המרכז להתחדשות הדמוקרטיה

| --- | --- |

 פעילות:  מכון מחקר
 מדינה:  ישראל
 מטה הארגון:  עמק רפאים 20, ירושלים
 מייסדים:  אבנר ענבר ואסף שרון
 יושב ראש:  אבנר ענבר ואסף שרון
 מנכ"ל:  עידו דמבין
 תקופת הפעילות:  2012–הווה (כ־13 שנים)
 www.molad.org
 
מוֹלָד – המרכז להתחדשות הדמוקרטיה בע"מ היא חברה לתועלת הציבור, שהוקמה בשנת 2012 בירושלים ומגדירה את עצמה כ"מרכז חשיבה ומכון מחקר עצמאי המוקדש להתחדשות רעיונית בכל תחומי החיים הציבוריים בישראל. החזון של מולד משלב ערכים פרוגרסיביים עם גישה ריאליסטית לאתגרים הפוליטיים והגאופוליטיים של המציאות הישראלית." עבודת המרכז מתחלקת לשלושה תחומים: חוץ וביטחון, אזרחות וקהילה, חברה וכלכלה. בכל אחד מהתחומים ישנו עיסוק מחקרי ועיסוק בעיצוב מדיניות ובהנחלתה.
לדברי פרשן "הארץ", יוסי ורטר, מטרת "מולד" היא "להחיות מחדש את מחנה השמאל הישראלי, שקרס בעקבות כישלון המשא ומתן בקמפ דייוויד ופרוץ האינתיפאדה השנייה".
פעילות המרכז

יושב ראש המועצה הציבורית הראשון היה אברהם בורג. יושבי ראש ההנהלה הם ד"ר אבנר ענבר וד"ר אסף שרון. מנכ"ל המרכז הוא עידו דמבין. בוועד המנהל של הארגון חברים, בין השאר: פרופ' פרד טאובר (יו"ר הוועד המנהל), פרופ' אבישי מרגלית, פרופ' מנחם יערי וד"ר יעל שטרנהל.
פעילות המרכז > סקר מולד 2012

באביב 2012 ערך "מולד" סקר דעת קהל רחב היקף בציבור הישראלי, שבו נבחנו עמדות בנושאים הנוגעים למחנות פוליטיים ולסוגיות פוליטיות. בין היתר נבחן הדימוי הציבורי של הגושים הפוליטיים בישראל, עמדות הציבור בנושאים מרכזיים וזיהוי עמדות והצעות מדיניות עם השמאל או עם הימין. המסקנות המרכזיות של הסקר היו כי השמאל בישראל סובל מדימוי ציבורי שלילי ורוב הישראלים סולדים ממנו. במקביל, כמחצית מהציבור "רואה חשיבות קריטית בהסדר מדיני" ואחוז דומה מחזיק במה שהגדירו עורכי הסקר "עמדות המפתח הכלכליות של השמאל".
פעילות המרכז > ניתוח מערך ההסברה הישראלי

מחקר זה בחן את מערך ההסברה הישראלי לאור שבעה מדדים מקובלים בעולם הדיפלומטיה: תיאום מסרי הסברה וניהולם, הסברה לא פורמלית, שיתופיות ומיתוג, שיתוף פעולה ארוך טווח, אסטרטגיית תקשורת רב-ממדית, דינמיות והתמודדות עם משברים ומיקוד אסטרטגי. נמצא כי בעקבות הרפורמות שבוצעו במערך ההסברה לאור דוח מבקר המדינה על תפקודו במהלך מלחמת לבנון השנייה, הוא פועל כיום באופן מתואם ויעיל. זאת, בפרט בהשוואה לשלל הגופים שעוסקים בדיפלומטיה ציבורית נגד ישראל. טענת החוקרים הייתה כי לאור ממצאי המחקר, לא נכון לתלות את קשייה הדיפלומטיים של ישראל בהסברה לקויה אלא בפער בין המדיניות הישראלית לציפיות הבינלאומיות ממנה.
פעילות המרכז > תמיכה בפתרון שתי המדינות

בהתאם להצהרת אחד ממקימי "מולד", אבנר ענבר, אחת ממשימות המכון היא "להאבק בתזת אי-ההפיכות" של המצב בזירה הפלסטינית. לדבריו, הפתרון היחיד לסכסוך הוא הקמת מדינה פלסטינית לצד מדינת ישראל, כחלק מפתרון שתי המדינות. עמדה זו באה לידי ביטוי במאמרים שפרסמו אנשי המרכז ובמחקרים שלו שעסקו בביקורת על הטענה כי פתרון שתי המדינות לא ישים עוד. טענת "מולד" היא שחוסר ההצלחה להגיע לפתרון זה עד כה נובע מן הדרך בה ניסו לממש אותו, משא ומתן דו-צדדי. לאור זאת, הציעו חוקרי המכון להתבסס על יוזמות רב צדדיות דוגמת יוזמת השלום הערבית.
פעילות המרכז > דו"ח ההדתה

בקיץ 2017 פרסם מולד דו"ח ובו טען שישנה הדתה מתמשכת במערכת החינוך בישראל, ושמיליוני שקלים מתקציב משרד החינוך מועברים ל-47 עמותות המאוגדות תחת ארגון הגג זהות - איגוד המרכזים לזהות יהודית. העמותות מציעות לבתי הספר פעילויות חינוכיות בנושא זהות יהודית ולטענת הדו"ח מזוהות עם "הימין המתנחלי" ומקורבות לבית היהודי. הדו"ח עורר דיון ציבורי. העיתונאי קלמן ליבסקינד מתח ביקורת על אמינות הדו"ח, ובין השאר טען שהעמותות אינן נכפות על בתי הספר אלא מוזמנות לפי בחירתו של כל מנהל.
פעילות המרכז > תביעת דיבה

ב-30 ביולי 2017 פרסם "מולד" בדף הפייסבוק שהוא מפעיל, "שישים ואחת", פוסט על יאיר נתניהו ובו ביקורת על כך שהלה מתגורר במעון ראש הממשלה, מאובטח 24 שעות ביממה וזכאי לרכב ממשלתי צמוד ונהג. לדברי "מולד", זו הפעם הראשונה שילדי ראש ממשלה מאובטחים לאחר גיל 18. יאיר נתניהו הגיב בפוסט משלו, ובין השאר כתב: "ארגון מולד הרדיקלי והאנטי־ציוני הממומן על ידי הקרן להשמדת ישראל והאיחוד האירופי". בתגובה הגיש נגדו עו"ד יובל יועז בשם מולד תביעת דיבה על סך 140 אלף ש"ח. חלקים רבים מכתב התביעה הועתקו מכתב התביעה שכתב עו"ד יוסי כהן בשם הוריו של יאיר נתניהו נגד העיתונאי יגאל סרנה. לאחר מכתב התראה ששלח כהן, תיקן יועז את כתב התביעה ומחק את הקטעים שהועתקו. בדצמבר 2017 הגיש גם יאיר נתניהו תביעת דיבה כנגד המכון.
תורמים

עם התורמים ל"מולד" נמנים הקרן החדשה לישראל, שהעבירה $701,000 בשנת 2013, "מכון החברה הפתוחה" שייסד המיליארדר ג'ורג' סורוס, שהעביר שני מענקים על סך מאה אלף דולר כל אחד, שאחד מהם יועד "לגייס תמיכה פוליטית וציבורית בישראל נגד ההתנחלויות, באמצעות מחקר על ההשלכות הכלכליות שלהן", קרן האחים רוקפלר, ה- Skoll Global Threats Foundation וממשלת שווייץ (באמצעות משרד החוץ השווייצרי) שהעבירה כ־170,000 ש"ח בשנת 2013.
ב-2016 החליט "מולד" למשוך את בקשתו למימון מהקרן החדשה לישראל, שכאמור הייתה תורמת מרכזית של הארגון קודם לכן, בנימוק של "חילוקי דעות אסטרטגיים מתמשכים".
ספרים בהוצאת מולד

אבישי מרגלית, החברה ההגונה
חיים גנז, ציונות שוויונית
חיים גנז, מדוע הציונים צודקים והמתנחלים טועים
דייוויד הארווי, קיצור תולדות הנאו-ליברליזם
הערות שוליים

↑  מי אנחנו באתר מולד.
1 2 3  יוסי ורטר, סקר: רוב הישראלים מחזיקים בעמדות שמאליות, אבל סולדים מהשמאל, באתר הארץ, 9 באוגוסט 2012
↑  הצוות באתר מולד
↑  ועד מנהל באתר "מולד".
↑  סקר מולד 2012 (מולד - המרכז להתחדשות הדמוקרטיה, 2012).
↑  מבקר המדינה, היבטים בהיערכות גורמי ההסברה ובתפקודם במלחמת לבנון השנייה, בתוך: דוח שנתי 58א', לשנת 2007.
↑  שיבי גרינפילד, ההסברה הישראלית: מיתוס ומציאות - דין וחשבון על מערך ההסברה הישראלי 2012 (ירושלים: מולד - המרכז להתחדשות הדמוקרטיה, 2012); ברק רביד, מחקר: הדימוי של ישראל ירוד, אך לא בגלל ההסברה, באתר הארץ, 30 בדצמבר 2012
↑  Harriet Sherwood, Israel's cranes reprove Barack Obama's failure to pursue two-state solution The Guardian, 22 October 2012.
↑  Avner Inbar and Assaf Sharon, Skepticism and the Future of the Peace Process The Daily Beast, 25 September 2013.
↑  מולד - המרכז להתחדשות הדמוקרטיה, היוזמה הערבית – החמצה אסטרטגית והזדמנות היסטורית, מולד - המרכז להתחדשות הדמוקרטיה, 2013.
↑  עושים נפשות, באתר "מולד", 24 ביוני 2017.
↑  למשל: קלמן ליבסקינד, ‏פעם הייתה בשמאל הישראלי מנהיגות שלא פחדה לדבר על יהדות, באתר מעריב אונליין, 15 ביולי 2017,
 יגיל לוי, הדתה? הולך יופי עם מיליטריזציה, באתר הארץ, 10 ביולי 2017,
 יעל בן-משה, גם חמש יחידות מתמטיקה זו הדתה, באתר הארץ, 11 ביולי 2017,
11.07.17 15:35 י"ז בתמוז תשעז, ‏יש הדתה מסוכנת במשרד החינוך? לא השתכנעתי, באתר "סרוגים", 11 ביולי 2017,
גלית דהן קרליבך, ‏אין הדתה, אך גם אם הייתה - הניחו לילדים להתמודד עם כתבי רש"י, באתר מעריב אונליין, 11 ביולי 2017.
↑  קלמן ליבסקינד, ‏הדוח של ארגון השמאל "מולד" מזכיר את הפרוטוקולים של זקני ציון, באתר מעריב אונליין, 1 ביולי 2017.
↑  חמישה דברים שלא ידעתם על יורש העצר יאיר נתניהו, באתר "שישים ואחת" (ארכיון)
↑  ירון אברהם, ‏תביעת דיבה הוגשה נגד יאיר נתניהו, באתר ‏מאקו‏, 8 באוגוסט 2017
↑  אורן פרסיקו, התרגיל של "מולד" בתביעה נגד יאיר נתניהו, באתר העין השביעית, 10 באוגוסט 2017
↑  נטעאל בנדל, עוה"ד של נתניהו איים לתבוע, בארגון מולד התקפלו, 13 באוגוסט 2013, באתר nrg
↑  גלעד מורג, יאיר נתניהו תובע את הארגון שטוען כי הכפיש אותו בפייסבוק, באתר ynet, 18 בדצמבר 2017
↑  לפי פירוט מענקי 2013 באתר הקרן החדשה לישראל
↑  גדעון דוקוב, מחקר נגד ההתנחלויות מומן על ידי מליארדר אמריקאי, באתר nrg‏, 19 באוגוסט 2016
↑  $50,000 בשנת 2012, לפי MOLAD-The Center for the Renewal of Democracy אתר קרן האחים רוקפלר.
↑  מולד - המרכז להתחדשות הדמוקרטיה באתר NGO-Monitor
↑  מסמך שהוגש על ידי העמותה לרשם העמותות
↑  פוסט בדף הפייסבוק של מולד
| --- | --- |
בקרת זהויות :  NLI: 987007498859205171  VIAF: 308256362   WorldCat (עם VIAF): 308256362
ראסל וסטברוק

ראסל וסטברוק (באנגלית: Russell Westbrook; נולד ב-12 בנובמבר 1988 בלונג ביץ', קליפורניה) הוא כדורסלן אמריקאי המשחק בעמדת הרכז בקבוצת דנוור נאגטס מליגת ה-NBA.
וסטברוק, נבחר פעמיים לחמישיית העונה ב-NBA, ארבע פעמים לחמישיית העונה השנייה, לקח שבע פעמים חלק במשחק האולסטאר ואף נבחר פעמיים ברציפות לשחקן המצטיין של המשחק. הוא העפיל עם אוקלהומה פעם אחת לגמר ה-NBA, ובעונות 2014/2015 ו-2016/2017 היה למלך הסלים של ה-NBA.
מחזיק בשיא הטריפל דאבלים לשחקן בעונה הסדירה ובמספר הכולל. סיים ארבע עונות שונות עם ממוצע טריפל דאבל עונתי.
ביוגרפיה

וסטברוק נולד בלונג ביץ', קליפורניה לראסל וסטברוק האב ושאנון הורטון. בצעירותו שיחק בנבחרת הכדורסל של בית הספר התיכון לוזינגר שבלוס אנג'לס. לאחר עונתו האחרונה בתיכון, בה הפגין יכולת מרשימה כאשר קבע ממוצעים של 25.1 נקודות, 8.7 ריבאונדים, 2.3 אסיסטים ו-3.1 חטיפות למשחק, זומן לאוניברסיטת קליפורניה בלוס אנג'לס המוכרת גם בשם UCLA ושיחק בה במשך שנתיים. בעונתו הראשונה ב-UCLA לא היה גורם משמעותי ולא קיבל הזדמנויות משחק רבות. עם זאת, ניצל את דקות המשחק המועטות שלו עד תום ואף קלע 11 נקודות ב-11 דקות נגד אוניברסיטת לונג' ביץ' סטייט ב-28 בנובמבר 2006. עד סיום העונה שמר על יציבות יחסית וקלע 3.4 נקודות בכ-9 דקות בלבד בממוצע למשחק.
בעונתו השנייה במכללות כבר היה וסטברוק משמעותי בהרבה ברוטציית UCLA ויחד עם קווין לאב ודארן קוליסון הוביל את הקבוצה לזכייה באליפות הליגה המחוזית ולהעפלה לפיינל פור טורניר אליפות המכללות. וסטברוק, שסיים את העונה עם ממוצעים של 12.7 נקודות, 3.9 ריבאונדים ו-4.3 אסיסטים למשחק, נבחר לשחקן ההגנה של העונה במחוז הפסיפיק-10 וכן לחמישיית ההגנה של העונה ולחמישיית העונה השלישית.
קריירה ב-NBA > 2008–2019: אוקלהומה סיטי > כשחקן מוביל (2016–2019)

דוראנט, שהפך לשחקן חופשי בסיום העונה, עזב את הקבוצה ועבר לווריורס. העזיבה הובילה ליחסים מתוחים בין השניים. בעקבות העזיבה, הפך לשחקן המוביל של הקבוצה בכל שלוש הקטגוריות הסטטיסטיות המובילות (נקודות, ריבאונדים ואסיסטים). במהלך העונה קבע מספר רב של שיאי ליגה ושיאים אישיים - הוא סיים את העונה בממוצע של טריפל דאבל, השחקן היחיד שהגיע להישג זה מלבד אוסקר רוברטסון. במהלך העונה השיג 42 טריפל דאבלים ושבר את שיאו של רוברטסון עם שלשת ניצחון על הבאזר. במשחק נגד אורלנדו מג'יק, השיג ראסל טריפל דאבל הכולל 57 נקודות, ובכך השיג את כמות הנקודות הגבוהה ביותר אי פעם ב-NBA שנקלעה בטריפל דאבל עד הטריפל דאבל של לוקה דונצ'יץ' עם 60 נקודות 20 ריבאונדים ועשרה אסיסטים. במשחק נגד פורטלנד טרייל בלייזרס קלע 58 נקודות וקבע שיא קריירה אישי. למרות ההישגים לא נבחר לחמישיית המערב במשחק האולסטאר, לאחר שבבחירות האוהדים הגיע שלישי אחרי ג'יימס הארדן וסטפן קרי. הדבר הוביל לביקורות רבות מצד שחקנים, מאמנים ופרשנים בליגה. את העונה סיים כמלך הסלים של הליגה עם ממוצע 31.6 נקודות למשחק וזכה בתואר ה-MVP של העונה הסדירה. למרות ההישגים המרשימים בעונה הסדירה, בפלייאוף הודחה הקבוצה כבר בסיבוב הראשון לאחר חמישה משחקים מול יוסטון.
בספטמבר, לאחר שהקבוצה החתימה את פול ג'ורג' וכרמלו אנתוני, חתם על הארכת חוזה לחמש עונות נוספות תמורת 205 מיליון דולר. הוא המשיך להשיג הישגים סטטיסטים מרשימים, כשסיים גם את שתי העונות הבאות עם ממוצע טריפל דאבל, כולל דאבל-טריפל-דאבל (20+ בשלוש קטגוריות) שהושג במהלך אפריל 2019 במשחק מול לוס אנג'לס לייקרס. למרות זאת בשתי העונות לא הצליחה הקבוצה בהנהגתו לעבור את הסיבוב הראשון של הפלייאוף והודחה על ידי יוטה ופורטלנד, בהתאמה.
קריירה ב-NBA > 2019–2020: יוסטון רוקטס

ביולי 2019 הועבר וסטברוק בטרייד לקבוצת יוסטון רוקטס, תמורת כריס פול ושתי בחירות סיבוב ראשון בדראפט. במשחק מול ניו אורלינס פליקנס ב-26 באוקטובר 2019 השיג את הטריפל-דאבל ה-139 שלו בקריירה, ובכך עקף את מג'יק ג'ונסון במקום השני בתולדות ה-NBA. לאורך עונתו היחידה ביוסטון רשם ממוצעים של 27.2 נקודות, 7.9 ריבאונדים ו-7.0 אסיסטים למשחק, ובסיומה הודח עם הרוקטס בשלב חצי גמר המערב בפלייאוף.
קריירה ב-NBA > 2020–2021: וושינגטון ויזארדס

ב-2 בדצמבר 2020, הועבר בטרייד לקבוצת וושינגטון ויזארדס תמורת ג'ון וול ובחירת סיבוב ראשון בדראפט. את העונה סיים עם ממוצע טריפל דאבל ובמהלכה שבר את שיאו של אוסקר רוברטסון (181) למספר הטריפל דאבלים בכל הזמנים (199). בעונה זו הצליחה וושינגטון להפתיע ולעלות לפלייאוף מהמקום השמיני אך נוצחה בסיבוב הראשון 4-1 על ידי פילדלפיה 76.
נכון לסיום עונת 2023/2024 הסדירה, וסטברוק עדיין מחזיק בשיא ה-NBA לסה"כ מצטבר של מספר הטריפל דאבלים - 199, כאשר השחקן הפעיל הקרוב אליו ביותר הוא ניקולה יוקיץ (130 טריפל דאבלים).
קריירה ב-NBA > 2021–2023: לוס אנג'לס לייקרס

ב-29 ביולי 2021, הוויזראדס העבירו את וסטברוק בטרייד ללייקרס תמורת קייל קוזמה, קנטביוס קולדוול-פופ, מונטרז הארל ובחירות סיבוב ראשון בדראפט. במהלך עונת 2021/2022, הלייקרס שנחשבה למועמדת מובהקת לאליפות בקדם-העונה, לא הצליחה לעמוד בציפיות וחוותה קושי רב במהלך העונה הסדירה. וסטברוק ספג האשמות רבות באשר למצב הקבוצה תוך שהוא חווה את העונה האישית הגרועה בקריירה שלו, בעיקר מפני שלא הצליח להתאים את סגנון משחקו המהיר לקבוצה, בגלל חוסר יכולתו לשמור בהגנה ובגלל חוסר עקביות באשר לקליעה, ובאחוזים לא טובים בקליעה מחוץ לקשת.
קריירה ב-NBA > 2023–2024: לוס אנג'לס קליפרס

ב-9 בפברואר 2023, עבר וסטברוק ליוטה ג'אז במסגרת טרייד משולש, אבל שוחרר בביי-אאוט ללוס אנג'לס קליפרס ב-22 בפברואר 2023.
קריירה ב-NBA > 2024–הווה: דנוור נאגטס

ב-18 ביולי 2024 עבר וסטברוק לדנוור נאגטס במסגרת טרייד.
נבחרת לאומית

בפברואר 2010 נכלל וסטברוק בסגל המורחב של נבחרת ארצות הברית לאליפות העולם 2010 ולבסוף אף נכלל בסגל הסופי לטורניר. באליפות עצמה היטיב וסטברוק לשחק ביחס לשחקן צעיר כמוהו, ועם ממוצעים של 9.1 נקודות, 2.8 ריבאונדים, 2.6 אסיסטים ו-1.3 חטיפות למשחק זכה עם הנבחרת במדליית הזהב לראשונה מאז 1994. שנתיים לאחר מכן היה שותף לנבחרת שזכתה במדליית הזהב באולימפיאדת לונדון. ביוני 2016 הודיע כי לא ייקח חלק בנבחרת שהשתתפה באולימפיאדת ריו דה ז'ניירו.
סטטיסטיקות קריירה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | אוקלהומה | 82 | 65 | 32.5 | 0.398 | 0.271 | 0.815 | 4.9 | 5.3 | 1.3 | 0.2 | 15.3 |
| 2009/2010 | אוקלהומה | 82 | 82 | 34.3 | 0.418 | 0.221 | 0.708 | 4.9 | 8.0 | 1.3 | 0.4 | 16.1 |
| 2010/2011 | אוקלהומה | 82 | 82 | 34.7 | 0.442 | 0.330 | 0.842 | 4.6 | 8.2 | 1.9 | 0.4 | 21.9 |
| 2011/2012 | אוקלהומה | 66 | 66 | 35.3 | 0.457 | 0.316 | 0.823 | 4.6 | 5.5 | 1.7 | 0.3 | 23.6 |
| 2012/2013 | אוקלהומה | 82 | 82 | 34.9 | 0.438 | 0.323 | 0.800 | 5.2 | 7.4 | 1.8 | 0.3 | 23.2 |
| 2013/2014 | אוקלהומה | 46 | 46 | 30.7 | 0.437 | 0.318 | 0.826 | 5.7 | 6.9 | 1.9 | 0.2 | 21.8 |
| 2014/2015 | אוקלהומה | 67 | 67 | 34.4 | 0.426 | 0.299 | 0.835 | 7.3 | 8.6 | 2.1 | 0.2 | 28.1 |
| 2015/2016 | אוקלהומה | 80 | 80 | 34.4 | 0.454 | 0.296 | 0.812 | 7.8 | 10.4 | 2.0 | 0.3 | 23.5 |
| 2016/2017 | אוקלהומה | 81 | 81 | 34.6 | 0.425 | 0.343 | 0.845 | 10.7 | 10.4 | 1.6 | 0.4 | 32.3 |
| 2017/2018 | אוקלהומה | 80 | 80 | 36.4 | 0.449 | 0.298 | 0.737 | 10.1 | 10.3 | 1.8 | 0.3 | 25.4 |
| 2018/2019 | אוקלהומה | 73 | 73 | 34.0 | 0.428 | 0.290 | 0.656 | 11.1 | 10.7 | 1.9 | 0.5 | 22.9 |
| 2019/2020 | יוסטון | 57 | 57 | 35.9 | 0.472 | 0.258 | 0.763 | 7.9 | 7.0 | 1.6 | 0.4 | 27.2 |
| 2020/2021 | וושינגטון | 65 | 65 | 36.4 | 0.439 | 0.315 | 0.656 | 11.5 | 11.7 | 1.4 | 0.4 | 22.2 |
| 2021/2022 | ל.א לייקרס | 78 | 78 | 34.4 | 0.444 | 0.298 | 0.667 | 7.4 | 7.1 | 1.0 | 0.3 | 18.5 |
| 2022/2023 | ל.א לייקרס | 52 | 3 | 28.7 | 0.417 | 0.296 | 0.655 | 6.2 | 7.5 | 1.0 | 0.4 | 15.9 |
| 2022/2023 | ל.א. קליפרס | 21 | 21 | 30.2 | 0.489 | 0.356 | 0.658 | 4.9 | 7.6 | 1.1 | 0.5 | 15.8 |
| קריירה | קריירה | 1,094 | 1,028 | 34.3 | 0.438 | 0.305 | 0.778 | 7.3 | 8.4 | 1.6 | 0.3 | 22.4 |
| אולסטאר | אולסטאר | 9 | 2 | 22.4 | 0.506 | 0.338 | 0.588 | 5.2 | 3.8 | 1.4 | 0.0 | 21.6 |